OpenLLM-France/wikimedia huggingface dataset:
# Cascades Chatterbox

Les cascades Chatterbox són unes cascades que es troben al principi o al final de Princess Louisa Inlet. Forma part del riu Loquilts que desguassa a l'entrada. Les cascades són una destinació popular per als navegants de tot el món i formen part del sistema de BC Parks marine park que gestiona l'àrea amb la col·laboració de la Princess Louisa International Society. Tenen una altura total de 37 m.
A 840 m aigües amunt de les cascades Chatterbox es troben les cascades James Bruce, que es diu que són les cascades més alta d'Amèrica del Nord.

## Vegeu també

* Llista de cascades

## Enllaços externs

* Princess Louisa Marine Provincial Park
* Waterfalls of the Pacific Northwest - Chatterbox Falls
# Cascades Chisimba

Les cascades Chisimba (o cascades de Chishimba) són unes cascades situades a Zàmbia, a 1318 metres sobre el nivell del mar. Formen part del riu Luombe, que es troba a 7,2 km de la Missió de Chilubula, al districte de Kasama.
Les cascades Chisimba pertanyen als monuments i llocs històrics de Zàmbia.

## Descripció de la zona

El Luombe té uns 160 km de longitud i cau des de la seva font per una sèrie de cingles de pedra calcària; en una distància de més de 2 km hi ha un desnivell de 70 metres.
No es fácil d'arribar a les cascades de Chisimba i tenen poques visites. La zona es considera un lloc sagrat segons el poble bemba i, a 10 km, no hi ha un sol poble.
La primera cascada de la zona es diu Chipondo i es divideix en dos ràpids al voltant d'una petita illa. A continuació, segueixen les veritables cascades; la primera de les quals són les cascades Mutumuna de 20 m d'altura, seguit de 500 m de riu tranquil, després de la qual es troba les cascades Kapala, de 10 m d'atura. A continuació, el riu continua per 500 m de ràpids, darrere dels quals es troba les cascades de Chisimba, de 30 m d'altura que s'estavella en un congost estret i rocós.

## Localització

S'inicia la ruta des del centre de Kasama agafant la M3 cap a l'oest durant uns 24 km. Agafar la cruïlla de la carretera D20. Després de 11 km a la D20 seguiu el cartell «Chishimba Falls 700m - National Monument» a l'esquerra.
Sobre les cascades es troben una central hidroelèctrica propietat de ZESCO (Zambia Electricity Supply Corporation Limited).

## GPS

* Cruïlla M3/D20: -10.165617,31.001737
* Girar a l'esquerra D20: -10.103037,30.928463
* Aparcament de les cascades Chishimba: -10,10827500,30,91742900
A una distància de 300 m, hi ha tres cascades successives:
* Cascada superior: Cascades Mutumuna, de 20 m d'altura.
* Cascada mitjana: Ràpids de Kayela.
* Cascada inferior: Cascades Chisimba, de 30 m d'altura.
En la zona es pot gaudir de la bellesa paisatgística del bosc de la riba.

## Referències i enllaços externs

* Leaflet "chishimba falls", National Heritage Conservation Commission, 2009
* Zambia's waterfall Wonderland: Zambia Tourism
* The Geographical Journal, Vol 86, No 4 (Oct 1935), pp. 356–357: JSTOR 1786226
* Bradt Travel Guide, p. 339, a Google Books

## Vegeu també

* Llista de cascades
# Carmen Marco Mora

Carmen Marco Mora (17 de desembre de 1999) és una esportista valenciana que competeix en atletisme, especialista en les curses de velocitat. Als Jocs Europeus de Cracòvia 2023 va aconseguir una medalla de bronze a la prova de 4×100 m amb un temps de 43,13, fent equip amb Paula García, Paula Sevilla i Jaël Bestué.

## Referències

* ↑ «La joven promesa del atletismo» (en castellà), 07-10-2019. [Consulta: 2 gener 2024].
* ↑ Serna, Joaquín. «Carmen Marco Mora se proclama campeona de España con la Universidad de Valencia» (en castellà), 09-05-2022. [Consulta: 2 gener 2024].
* ↑ «Carmen Marco». Pàgina de la RFEA.
# Cases de palla de Cordeville, a Auvers-sur-Oise

Casetes de palla de Cordeville, a Auvers-sur-Oise (en francès, Chaumes de Cordeville à Auvers-sur-Oise) és una pintura a l'oli realitzada per Van Gogh, el 1890, actualment exposada al Museu d'Orsay, de París.
Fou pintada el juny de 1890, és a dir, poc abans del suïcidi, ja que es disparà un tret al pit el 27 de juliol, i morí dos dies després.

## Descripció

Les casetes estan pintades de forma tortuosa com si Van Gogh volgués dilatar els seus volums. S'hi nota un ús particular dels colors freds, com els verds, els blaus i el violeta. Els colors càlids característics de les obres precedents hi són escassos. Els arbres i l'herba semblen moguts per un vent fort, i els núvols recorden les formes arremolinades de La nit estelada. La casa sembla desaparèixer enmig del verd dominant.
El quadre té unes dimensions de 72 cm x 91 cm. Actualment, aquest quadre es conserva exposat al Museu d'Orsay, de París, França.

## Història

Camille Pissarro havia suggerit al seu amic que se n'anés a Auvers-sur-Oise, poble no gaire lluny de París, per recuperar-se de l'experiència del manicomi. Aquest és el primer quadre que va pintar-hi un cop ja recuperat.
Vincent van Gogh va marxar el maig de 1890 de l'asil de Saint-Rémy per anar a París a casa del seu germà Théo, on coneix a la seva cunyada i al seu petit nadó, i després s'instal·la a Auvers-sur-Oise, a uns trenta kilòmetres al nord de París, per ser seguit pel doctor Gachet (1828-1909). Les últimes setmanes de la seva vida coincideixen amo un període frenètic de creació artística.
Cordeville és un lloc allunyat d'Auvers-sur-Oise. Aquest quadre va ser donat l'any 1954 al museu del Louvre per Paul Gachet (1873-1962), fill del doctor Gachet; va ser instal·lat en el museu del Joc de Palma abans de trobar el seu actual lloc en el museu d'Orsay el 1986.
# Caseta de parallamps (Amposta)

La caseta de parallamps és un edifici d'Amposta inclòs a l'Inventari del Patrimoni Arquitectònic de Catalunya.

## Descripció

És el tipus de construcció que s'utilitza a tot el Delta de l'Ebre per recollir els llamps de les tempestes. És interessant com a tipologia, no pel valor de la construcció en si.
Té un únic cos senzill de planta quadrangular d'uns 4 metres d'alçada. Està tot fet de maó de pla emblanquinat sense arrebossar; la volta també és de maó. Té a la planta baixa una porta petita amb llinda i una finestreta a cada un dels costats, a un nivell superior (una d'elles actualment apareix tapiada). El parallamps es troba a la part superior de la volta. Es troba aïllada de qualsevol altra edificació, tenint només un aixopluc modern en forma de rafal adossat a un dels costats.

## Història

Aquests tipus de construccions es generalitzen al Delta el conreu de l'arròs es converteix en una activitat intensiva, i la zona presenta molta població de tipus temporal i bastant de permanent, Possiblement de la primera meitat del segle xx.

## Referències

* 1 2 3 «Caseta de parallamps». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Castroville

* Per a altres significats, vegeu «Castroville (Califòrnia)».
Castroville és una ciutat al Comtat de Medina a l'estat de Texas. Segons el cens del 2000 tenia 2.664 habitants.

## Demografia

Segons el cens del 2000, Castroville tenia 2.664 habitants, 941 habitatges, i 719 famílies. La densitat de població era de 403,4 habitants per km².
Dels 941 habitatges en un 37,4% hi vivien nens de menys de 18 anys, en un 61,5% hi vivien parelles casades, en un 10,4% dones solteres, i en un 23,5% no eren unitats familiars. En el 20,5% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,17.
Per edats la població es repartia de la següent manera: un 28% tenia menys de 18 anys, un 6,9% entre 18 i 24, un 27,7% entre 25 i 44, un 21,7% de 45 a 60 i un 15,6% 65 anys o més.
L'edat mediana era de 37 anys. Per cada 100 dones de 18 o més anys hi havia 88,3 homes.
La renda mediana per habitatge era de 42.308 $ i la renda mediana per família de 51.007 $. Els homes tenien una renda mediana de 35.625 $ mentre que les dones 27.228 $. La renda per capita de la població era de 20.615 $. Aproximadament el 5,4% de les famílies i el 9,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Castroville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Castroville». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* Cambra de comerç de Castroville Chamber of Commerce
* https://web.archive.org/web/20110128123337/http://preservecastroville.com/
* https://web.archive.org/web/20090902091004/http://www.castrovilletx.com/castroville-texas-history.htm
* Handbook of Texas Online: Castroville, Texas
# Casanoves (Aiguafreda)

Casanoves o can Casanoves és una masia abandonada i en ruïnes del municipi d'Aiguafreda documentada per primer cop l'any 1084, segurament d'origen anterior però del mateix segle xi. Constituïa una antiga finca agrícola, emplaçada en un punt alt dominant respecte la part baixa del terme municipal.
Consta de dues edificacions, l'edifici principal estava destinat a habitatge. Es conserven parcialment les parets i part dels forjats enrunats. Actualment no tenen coberta i els murs són de paredat comú.
L'edificació està situada dins l'EIN (espai d'interès natural) del Massís del Montseny, de la xarxa Natura 2000 i alhora és inclosa a l'inventari del patrimoni construït del Pla especial de protecció del medi natural i el paisatge del Parc Natural del Montseny (PEPMNPPM).

## Referències

* ↑ «Nomenclàtor Oficial de Toponímia Major de Catalunya: Aiguafreda». ICGC. Arxivat de l'original el 2021-06-24. [Consulta: 13 octubre 2018].
* ↑ «Catàleg de Masies i Cases Rurals». Ajuntament d'Aiguafreda. Arxivat de l'original el 2018-10-13. [Consulta: 13 octubre 2018].
Viccionari
# Carreira (Zas)

Carreira (anomenada oficialment Santiago de Carreira) és una parròquia i un llogarret del Concello de Zas, a la província de La Corunya, Galícia.

## Entitats de població

Entitats de població que formen part de la parròquia:
* Carreira
* Pedramaior

## Demografia
### Parròquia

* Gràfica d'evolució demográfica de Carreira (parroquia) entre 2000 i 2019
Dades segons el nomenclàtor publicat per la INE.

### Lloc

* Gràfica d'evolució demográfica de Carreira (lugar) entre 2000 i 2019
Dades segons el nomenclàtor publicat per la INE.

## Referències

* ↑ Miralbes Bedera, Rosario; de Torres Luna; Rodríguez Martínez-Conde. «Zas». A: Mapa de límites de las parroquias de Galicia. Imprenta Paredes, 1979, p. 24. ISBN 8460014142.
* 1 2 «Nomenclátor: Población del Padrón Continuo por Unidad Poblacional a 1 de enero». Instituto Nacional de Estadística de España (INE). [Consulta: 31 març 2020].
* ↑ Ruiz, Francisco. «Población de España – datos y mapas». [Consulta: 28 març 2020].
# Carregament tancat

Carregament tancat (títol original: Sealed Cargo) és una pel·lícula de guerra estatunidenca de 1951 dirigida per Alfred L. Werker. Tracta sobre un pescador, interpretat per Dana Andrews, que es veu involucrat amb els nazis i els seus submarins. Claude Rains, Carla Balenda i Philip Dorn la coprotagonitzen. Està doblada al català.
La pel·lícula es va basar en la novel·la The Gaunt Woman d'Edmund Gilligan .

## Argument

El 1943, un vaixell de pesca estatunidenc té una trobada fatídica amb una goleta danesa greument danyada a la costa atlàntica del Canadà.

## Repartiment

* Dana Andrews com Pat Banyon
* Carla Balenda com Margaret McLean
* Claude Rains com capità Skalder
* Philip Dorn com Konrad
* Onslow Stevens com comandant James McLean
* Skip Homeier com Steve
* J. M. Kerrigan com Ben
* Arthur Shields com Kevin Dolan
* Morgan Farley com Caleb

## Referències

* ↑ «Sealed Cargo: Detail View». American Film Institute. [Consulta: May 19, 2014].
* ↑ «Carregament tancat». esadir.cat. [Consulta: 1r abril 2024].
# Carreira

Carreira és el nom dels següents personatges:
* David Carreira (Essonne, França, 1991), cantant portuguès de pop
* Diego Alves Carreira (Rio de Janeiro, 1985), futbolista brasiler
# Carrelladora

Carrelladora és una varietat local i antiga d'olivera de la qual se n’han localitzat només dos exemplars; un a Fígols de Tremp, Tremp, i l’altra a la Conca de Dalt, Claverol –ambdues localitats al Pallars Jussà. El Pallars Jussà és una comarca prepirinenca que es troba al límit de conreu d'aquesta espècie d'arbre, tot i que té l'oli hi té una tradició encara viva.

## Característiques agronòmiques

La varietat carrelladora d’olivera es classifica com a semi erecte i vigorosa, de maduració primerenca, amb un alt rendiment d’oli i aquest amb una gran quantitat de polifenols tot i que el resultat final en boca és equilibrat i podria ser molt ben acceptat en mercats d’alta gamma.

## Referències

* ↑ «L'oli d'Aramunt: del tros al laboratori». X Jornades Inves Jove Alt Pirineu i Aran. Institut per al desenvolupament de l'Alt Pirineu i Aran, et al., 2018. [Consulta: 25 agost 2021].
* ↑ «Assitència tècnica per al desenvolupament de la cultura de l'olivera i de la producció de l'oli a la comarca del Pallars Jussà». IRTA, Ajuntament de Tremp, Servei d'Ocupació de Catalunya, et al., 01-03-2016. [Consulta: 25 agost 2021].
# Casa Alayó

La Casa Alayó és un edifici del municipi de Vilafranca del Penedès (Alt Penedès) protegit com a bé cultural d'interès local. Antiga casa pairal situada en el seu origen fora del recinte emmurallat i posteriorment a la Plaça Milà, sobre l'eix històric del carrer de la Font. L'aspecte actual de l'edifici respon a successives obres de reforma.
La casa està situada en la cantonada de la Plaça Milà i Fontanals amb el carrer de la Font. És un edifici de grans proporcions que presenta semi-soterrani, entresòl, un pis i golfes (modificades). La coberta és de teula àrab. A la part posterior hi ha un jardí. Porta d'entrada d'arc escarser.

## Referències

* 1 2 «Casa Alayó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].

## Enllaços externs

* Casa Alayó, fitxa del catàleg de l'Ajuntament
# Casa Agustí Furriols

La Casa Agustí Furriols és un edifici modernista del municipi de la Garriga (Vallès Oriental) inclòs en l'Inventari del Patrimoni Arquitectònic de Catalunya.

## Descripció

Habitatge unifamiliar aïllada. Consta de planta baixa, pis i golfa. Composició simètrica respecta de la façana principal. A ambdós costats hi ha adossats dos cossos tractats com a galeries, tancades a la planta baixa i obertes al pis i unides formalment al cos principal per la coberta. L'edifici està assentat al damunt al cos principal per la coberta. L'edifici està assentat al damunt d'un sòcol de maçoneria. Les cantonades estan encerclades amb motius vegetals.

## Història

Primera i darrera obra de l'arquitecte Josep Puig i Cadafalch a la Garriga. Amb ella s'inicia la ruptura amb l'arquitectura historicista representada al llarg del carrer on està situada.

## Referències

* 1 2 «Casa Agustí Furriols». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Casa Albacar

La casa Albacar és un edifici de Tortosa (Baix Ebre) protegit com a bé cultural d'interès local.

## Descripció

És un edifici entre parets mitgeres, que consta de planta baixa i tres d'elevades. La façana presenta tres portals amb arcs rebaixats. Presenta una composició de buits sobre tres eixos verticals, el central de simetria, en el qual destaca, sobresortint del parament, una tribuna de fusta, vidriada, que ocupa l'alçada dels dos primers pisos, rematada per una coberta de voltes circulars revestides de plaqueta. A sobre hi ha un balcó corregut amb doble buit. Cada eix lateral presenta tres balcons amb baranes de forja. El parament, excepte el sòcol de pedra, és d'obra arrebossada simulant encoixinats i amb esgrafiats sobre les llindes dels balcons. La façana és rematada per una barana de balustrada sobre cornisa. Cal destacar el cancell de l'escala, amb ornaments, fusteria i envidrat d'estil modernista. El dors de l'edifici presenta dues galeries vidriades sobre un llarg pati que tanca al carrer de l'Historiador Cristòfor Despuig un parament amb tres arcs rebaixats.

## Història

L'estil és el d'una composició de tradició neoclàssica, força simple, basada en el valor ordenador de la simetria, característica de l'academicisme dels mestres d'obra del segle xix. Sobre aquest projecte original es va superposar el mirador modernista. El projecte original, sense mirador i amb diferents acabaments, és firmat per José M. Varquer, mestre d'obres.

## Referències

* 1 2 «Casa Albacar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].

## Vegeu també

* Casa Matheu
* Casa Brunet
* Casa Català (Tortosa)
* Antic Banc d'Espanya de Tortosa
* Convent de les Serves de Jesús, amb el que limita
* Casa Margenat
# Castell'Umberto

Castell'Umberto (sicilià Castedd'Umbertu) és un municipi italià, dins de la ciutat metropolitana de Messina. L'any 2005 tenia 3.414 habitants. Limita amb els municipis de Naso, San Salvatore di Fitalia, Sinagra, Tortorici i Ucria.

## Administració

Llista d'alcaldes :
| Període | Identitat | Partit |
| 2008- | Alessandro Pruiti Ciarello | Llista cívica |
# Districte de Nyarugenge

El districte de Nyarugenge és un akarere (districte) de Kigali, a Ruanda. La seva capital és Nyarugenge. El seu cor és el centre de la ciutat de Kigali (que es troba cap a l'oest de la zona urbana i la província), i conté la majoria dels negocis de la ciutat. El Lycée de Kigali (LDK) es troba a la cel·la Kiyovu del sector Nyarugenge.

## Sectors

El districte de Nyarugenge està dividit en 10 sectors (imirenge): Gitega, Kanyinya, Kigali, Kimisagara, Mageragere, Muhima, Nyakabanda, Nyamirambo, Nyarugenge i Rwezamenyo.

## Referències

* ↑ "Introduction Arxivat 2012-09-23 a Wayback Machine.." (Archive Arxivat 2017-11-13 a Wayback Machine.) Lycée de Kigali. Consultat el 3 març 2013.
* Districtes de Ruanda a statoids
* Inzego.doc Arxivat 2018-05-17 a Wayback Machine. — Province, District and Sector information from MINALOC, the Rwanda ministry of local government.
* web del districte de Nyarugenge
# Marià I de Torres

Marià I de Torres (Còrsega,?->1082) jutge de Torres, fou fill d'Andreu Tanca, a qui va succeir abans de 1073, data de la seva primera cita, i va governar fins després de 1082, en què se'l documenta per darrera vegada. Dels seus successors no hi ha referències fins a l'any 1112, per la qual cosa no se sap amb exactitud la durada del seu govern. Fou favorable a Pisa, atorgant als seus mercaders el Privilegi Logudorès. Fidel cristià va donar molts beneficis a les esglésies i fins i tot va pagar una quantitat anyal al Papa en prova de devoció. Es va casar amb Susanna de Zori i va tenir set fills: Constantí I de Torres; Itocor (mort passat el 1124); Gunnari (mort després del 1124); Pere (testimoniat entre el 1113 i el 1124); Comit (testimoniat entre el 1113 i el 1124, casat amb Jordina de Zori i pare d'Itocor, Maria i possiblement Barisó de Lacon); Torbé (pare d'Itocor i Gunnari) i; Comit de Gunale (fill probablement il·legítim, pare de Paulesa de Zori, dona del primer jutge de Gallura conegut, Torxitori I de Zori).
# Tilburg University

La Universitat de Tilburg (en anglès: Tilburg University) és una universitat pública neerlandesa especialitzada en els camps de l'Administració, Arts, Ciències Socials, Dret, Economia i Humanitats, localitzada a la ciutat de Tilburg, part de la província del Brabant del Nord, en el sud dels Països Baixos.
La institució s'ha guanyat una reputació tant en recerca com en docència a nivell mundial. En l'àmbit de publicacions acadèmiques, Research Papers in Economics va classificar a la seva Facultat d'Economia i Administració d'empreses com el 23è departament de recerca més productiu del món i el 6è d'Europa. Segons al Rànquing de Xangai del 2020, la Universitat de Tilburg ocupa el lloc 6è en el camp de l'Administració d'empreses i el 24è en el camp de les Finances a tot el món. En el camp del dret, la Universitat de Tilburg obté el lloc 28° del món i 2n als Països Baixos d'acord a la classificació acadèmica d'universitats del THE 2021. A més, la Facultat de Ciències Socials i del Comportament ofereix un programa de mestratge únic de dos anys en Psicologia Mèdica (impartit en neerlandès), en el qual els estudiants es capaciten com a professionals científics en l'àmbit mèdic.
La Universitat va ser fundada el 1927. Al principi tenia exclusivament una escola d'Administració i direcció d'empreses. Posteriorment, es van anar incorporant facultats com la de Dret (establerta el 1963), Ciències socials i del Comportament (també el 1963), Teologia i Filosofia (1967) i finalment, l'escola d'Art (1981).
Tot i el creixement de les altres facultats, Administració i Direcció d'Empreses es manté a dia d'avui com la més gran de totes les que componen la universitat per nombre d'alumnes.

## Referències

* ↑ «Economics rankings: Economics Departments - IDEAS/RePEc». ideas.repec.org. [Consulta: 12 abril 2020].
* ↑ «ShanghaiRanking's Global Ranking of Academic Subjects 2020 - Business Administration». Arxivat de l'original el 2 de juliol 2017. [Consulta: 12 abril 2020].
* ↑ «ShanghaiRanking's Global Ranking of Academic Subjects 2020 - Finance». Arxivat de l'original el 2 de juliol 2017. [Consulta: 12 abril 2020].
* ↑ «World University Rankings 2021 by subject: law». [Consulta: 12 gener 2021].
# Desktop Linux Consortium

El Desktop Linux Consortium (DLC) és una organització no lucrativa que apunta cap a realçar i promoure l'ús del sistema operatiu de GNU/Linux a la taula de treball.
Fundat el 4 de febrer, del 2003, és portat per font oberta Bruce Perens activista com a director executiu i Jeremy White, CEO de CodeWeavers, com a president.

## Membres

* ArkLinux
* Codeweavers
* Debian
*DesktopLinux.com Arxivat 2008-05-06 a Wayback Machine. (anglès)
* KDE
* Linux Professional Institute (LPI)
* Lycoris
* EL Linux Terminal Server Project (LTSP)
* Mandrakesoft
* NeTraverse
* OpenOffice.org
* Questnet (anglès)
* Samba
* theKompany
* openSUSE
* TransGaming Technologies
* TrustCommerce
* Xandros
* Ximian

## Enllaços externs

* Desktop Linux Consortium - Lloc web oficial